Canal d'Otranto El xe el trato de mar Mediteraneo conprexo tra la Puglia e l'Albania. Divide el mar Adriatico dal Mar Ionio e ciapa el nome da ła sità italiana de Otranto, in provinsia de Lecce. El gà na łarghésa de 45-55 miglia nautiche, equivałenti a 85-100 chiłometri. Punta Palascìa logà a l'estremo est del Sałento a 40°7' de łatitudine nord e 18°31' de łongitudine est, xe anca el ponto più Oriente de Itàlia e xe łontan da łe coste de l'Albania manco de 72 km. Durante la prima guera mondiałe el so controło xe stà strategicamente riłevante. Łe flote ałeàe de Itałia, Fransa e Gran Bretagna, blocando l'aceso al canal, gà inpedìo àe nave de l'Inpero Austro-Ungarico de intrar inte el Mediraneo, mantegnindołe cussì fora del teatro de guèra naval.